
La percepció social que la població de Mallorca té sobre les funcions ecològiques que 
realitzen els prats de l'angiosperma marina Posidonia oceanica i la seva importància per 
l'economia de l'illa ha estat avaluada mitjançant (1) l'anàlisi del marc cultural de les 
notícies publicades sobre aquesta espècie entre octubre de 2001 i agost de 2003 als prin- 
cipals diaris de Mallorca, (2) una recopilació de les activitats portades a terme a l'illa en 
relació a aquesta espècie, completada amb 22 entrevistes realitzades a persones amb 
càrrecs a institucions de l'illa amb responsabilitat o interessos en l'ús sostenible dels 
ecosistemes costaners, i (3) 150 enquestes realitzades a residents de Mallorca i turistes. 
Els resultats obtinguts indiquen que P. oceanica és coneguda només pel 3790 de les per- 
sones enquestades i, d'aquestes, menys de la meitat consideren fonamentals els recursos 
i serveis ecològics proporcionats pels prats d'aquesta planta. Les institucions públiques 
i privades de Mallorca amb responsabilitat o interès en l'ús sostenible del medi marí 
tenien un coneixement acceptable sobre el valor ecològic i la importància econòmica 
d'aquesta espècie, i consideraven acceptables les diverses activitats realitzades a l'illa. 
L'èxit d'aquestes activitats és, emperò, baix perquè només el 10 % de les persones 
enquestades coneixien alguna acció relacionada amb la conservació dels fons marins de 
l'illa desenvolupada per aquestes institucions. El nombre de notícies publicades relacio- 
nades amb P. oceanica durant el període d'estudi fou de 74 i reflexa el baix coneixement 
que la societat mallorquina té sobre aquesta espècie. Finalment, es discuteixen els resul- 
tats obtinguts en relació a la conservació i ús sostenible d'aquest ecosistema marí de gran 
importància ecològica i econòmica per a Mallorca. 

ASSESMENT OF THE PERCEPTION OF MAJORCAN SOCIETY OF THE ECOLO- 
GICAL AND ECONOMICAL VALUES OF POSIDONIA OCEANICA (L. DELILE) 
SEAGRASS BEDS. The perception of Majorcan society of the ecological functions and 
services provided by Posidonia oceanica seagrass beds and their importance to the eco- 
nomy of the island was assessed by (1) the analysis of the cultural frameworks of the 
news related to this species published in the main daily Majorcan newspapers from 
October 2001 to August 2003, (2) a review of the actions performed by public and pri- 
vate institutions, and socio-economic and social groups of Mallorca with an interest 
and/or a mandate on the sustainable use of the marine environment, completed with 
interviews with representatives of those institutions and groups, and (3) 150 personal 
interviews performed to Majorcan residents and tourists. P. oceanica was known only to 
37% of the persons interviewed, and less than half of these considered the ecological 

functions and services provided by this species essential. The public and private institu- 
tions, and socio-economic and social groups of Mallorca with an interest and/or a man- 
date on the sustainable use of the marine environment had an adequate knowledge about 
the ecological values and importance of this species to the economy of the island and 
considered acceptable the different actions and programmes in support of P. oceanica 
conservation performed by them. However, these knowledge and efforts were not trans- 
ferred to Majorcan society for only 10 % of the persons interviewed could name any 
activity performed in support of the conservation of the marine environment of the 
island. The number of P. oceanica-related news published was low (74) and reflects the 
low knowledge that Majorcan society has about this species. Results are discussed in the 
framework of the conservation and sustainable use of this marine ecosystem of high eco- 
logical and economic value to Mallorca. 

Keywords: Posidonia oceanica, Mallorca, cultural framework, social perception 

Introducció 


Posidonia oceanica (L.) és una angiosperma 
marina endèmica de la Mar Mediterrània, on 
forma uns extensos prats, també anomenades her- 
beis o “alguers”, constituint una de les comunitats 
bentòniques més característiques i amb major 
riquesa d'espècies del litoral. L’ Arxipélag Balear 
és una de les zones a on aquests herbeis arriben al 
seu major desenvolupament, colonitzant fondàries 
de fins a 40 m i ocupant una superfície estimada 
superior a 750 km”, el que suposa més d'un 40% 
del total del litoral Mediterrani Ibèric (Massutí et 
al., 2000, Duarte et al., 2003). L'alguer de P. oce- 
anica té un gran valor ecològic i proporciona 
importants recursos i -serveis (cf. Hemminga i 
Duarte, 2000) com (1) l'estabilització dels sedi- 
ments marins i la protecció de la línia de costa i les 
platges front els efectes de les corrents i l'onatge, 
(2) la formació de sediment per les platges (Canals 
i Ballesteros, 1997), (3) el manteniment de la qua- 
litat de l'aigua al reduir la quantitat de partícules 
en suspensió (Gacia i Duarte, 2001) i absorbir els 
nutrients dissolts a l'aigua, (4) l'augment de la 
biodiversitat costanera en proporcionar hàbitat i 
aliment a una gran varietat d'organismes, (5) una 


alta productivitat biològica, incloent espècies d'in- 
terès pesquer, i (6) l'emmagatzematge de carboni 
als sediments costaners i, per tant, la regulació del 
cicle global d'aquest element (Duarte i Cebrián, 
1996). 

L'elevat grau de desenvolupament urbà i 
turístic de gran part del litoral de Mallorca duu 
associat una gran diversitat d'activitats humanes 
que tenen com a resultat la modificació de les 
característiques ambientals del litoral mallorquí i 
una amenaça per a la supervivència dels prats de 
Posidonia oceanica. Les nombroses obres costa- 
neres desenvolupades els darrers anys, el fondeja- 
ment d'embarcacions de lleure sobre fons colonit- 
zats per P. oceanica, la contaminació de les aigües 
i l'aquicultura intensiva són alguns exemples 
d'activitats humanes que afecten negativament els 
prats de P. oceanica a l'illa de Mallorca. Estudis 
recents indiquen que una gran part dels herbeis de 
P. oceanica a Balears es troben en regressió 
(Marbà et al., 2002 i dades inèdites). La degrada- 
ció dels prats de P. oceanica duu necessàriament a 
una pèrdua dels recursos i serveis que aquests eco- 
sistemes proporcionen a la societat balear, l'eco- 
nomia de la qual depèn en gran mesura de sectors 
relacionats amb el medi marí (Duarte et al., 2003). 

L'ús sostenible de qualsevol ecosistema 
requereix que els usuaris del mateix tenguin 
consciència dels recursos i serveis que aquest 
proporciona i la voluntat col.lectiva de que 
aquests es mantenguin en un futur. L'economia 
de Balears i, en particular de Mallorca, depèn 
d'un medi marí saludable essent, en aquest sen- 
tit, els alguers de Posidonia oceanica un compo- 
nent fonamental dels ecosistemes costaners de 
l'arxipèlag. La conservació de P. oceanica a 
Balears només serà possible si la societat balear 
pren consciència de la seva importància al pre- 
sent i de las conseqüències ecològiques i econò- 
miques que suposaria la seva pèrdua en el futur. 
L'objectiu d'aquest estudi és avaluar la percepció 
que té la societat mallorquina del valor ecològic 
dels alguers de P. oceanica, dels recursos i dels 
serveis que proporcionen, i de la seva importàn- 
cia per a l'economia de l'illa. 


Metodologia 


En primer lloc, es va fer una compilació i 
seguiment de les noticies publicades sobre 
Posidonia oceanica des de l'1 d'octubre de 2001 
fins el 31 d'agost de 2003 als principals diaris de 
l'illa: Diario de Mallorca, Última Hora, Diari de 
Balears i Diario El Mundo Edició Balears per 
avaluar el coneixement general que la societat 
mallorquina té del valor ecològic, els recursos i 
serveis proporcionats per aquesta espècie i la 
seva importància per l'economia de l'illa. A par- 
tir de les notícies trobades, es feia una evaluació 
del nombre de notícies durant el temps d'estudi, 
un agrupament de les notícies que tinguessin una 
temàtica comuna i una anàlisi de l'enfoc de les 
mateixes. 

L'anàlisi de l'enfoc de les notícies es va fer 
a partir de l'assignació de marcs culturals, és a 
dir, "un sistema coherent d'elements culturals 
relatius a la forma de percebre, de racionalitzar, 
d'avaluar i de prescriure determinats fenòmens 
de la realitat social de tal manera que es tornen 
significatius i memorables pels diferents actors 
socials en joc" (Tàbara et al., 2004). L'anàlisi 
dels marcs culturals, per tant, es centra en la 
forma d'interpretar i presentar la informació i no 


en el contingut de les notícies, suposant, per tant, 
una qualificació de la percepció que la societat té 
sobre Posidonia oceanica. En el cas de les notí- 
cies sobre P. oceanica es varen definir nou marcs 
diferents (Taula 1). 

En segon lloc, es va fer una recopilació dels 
programes, activitats o iniciatives de qualsevol 
tipus desenvolupades per distintes institucions 
públiques i privades de Mallorca (Govern de les 
Illes Balears, Consell Superior d'Investigacions 
Científiques, Universitat de les Illes Balears, 
ajuntaments, partits polítics, grups ecologistes, 
etc. (Taula 2) en relació amb la defensa, conser- 
vació i ús sostenible dels herbeis de Posidonia 
oceanica per avaluar la percepció que tenen els 
sectors de la societat balear a priori més con- 
cienciats sobre el valor ecològic i econòmic d'a- 
questa espècie, o amb responsabilitat en la orde- 
nació d'activitats socio-económiques i la gestió 
de recursos en la zona costanera. La informació 
es va extraure de la visita de págines web de 
diversos organismes oficials, així com amb 
entrevistes amb responsables d'aquests mateixos 
organismes (Taula 3). 

Finalment, es va completar l'avaluació de la 
percepció que la societat mallorquina té sobre el 
valor ecològic i econòmic dels prats de 
Posidonia oceanica i la seva problemàtica 
ambiental mitjançant una enquesta personal 
(Taula 4). A tal efecte es va seleccionar una mos- 
tra de 150 persones de la població de l'illa estruc- 
turada en 4 submostres (residents a la capital - 
Palma de Mallorca-, turistes, residents a munici- 
pis costaners i residents a municipis interiors) de 
manera que per les dues primeres submostres es 
varen fer 50 enquestes a cada una, i 25 per les 
dues darreres submostres. Tenint en compte que 
Palma de Mallorca suposa al voltant de la meitat 
de la població de l'illa es va agafar un nombre 
mostral igual al conjunt d'individus enquestats 
pels municipis interiors i costaners. En el cas dels 
turistes, es va prendre una mostra equivalent a la 
de residents en la capital per intentar aconseguir 
la major diversitat d'opinions possible. Les 
enquestes es varen realitzar a tres punts de l'illa: 
estació d'autobusos i trens de Palma, estació 
d'autobusos i trens d'Inca i platja de Can 
Picafort. 


Taula 1. Marcs culturals utilitzats per classificar les notícies publicades sobre Posidonia oceanica als principals diaris de Mallorca des de 1/10/2001 fins a 
31/8/2003. 
Table 1. Cultural frameworks used to classify Posidonia oceanica-related news published in the main daily newspapers of Mallorca from 10/1/2001 to 8/31/2003. 








Marc cultural Enfoc de les notícies Referències 

Sostenibilista Insisteix en la importància dels herbeis de Posidonia oceanica "...detener la regresión del ecosistema marino e impedir la erosión de las playas" 
per a la franja litoral de la illa i la preservació de les mateixes "...Posidonia resulta esencial para el mantenimiento de los recursos pesqueros y hábitats marinos” 
com a element indicador d'una bona qualitat medi ambiental "devolver al mejor estado posible las playas dañadas sin perjudicar las praderas de Posidonia" 

Catastrofista Visió més alarmista sobre els herbeis de Posidonia i aspectes "El impacto de la extracción será catastrófico e irreversible si se realiza en fondos colonizados 
relacionats amb elles que directa o indirectament l'afecten por Posidonia" 


"... causará una situación de coma ecológico” 
"Las praderas mantienen el ecosistema marino y su desaparición resultaría tan catastrófica como la 
de los bosques" 


Pro-Turístic Anteposa la realitat turística de la ¡lla sobre qualsevol altre tema, "Hay que preservar el medio ambiente, pero el turismo es lo que nos da de comer". 
tot i que no els deprecii. "Se necesita una solución urgente, la temporada turística está en puertas". 
"Aquí el 99% de gente vive del turismo” 
Enginyeril Es basa en la necessitat d'aplicar obres d'enginyeria en relació a. "La regeneración de playas con sedimento de origen marino es una técnica excelente de protección" 
Posidonia i la franja litoral. "... se deberán retomar los trabajos de retirada de Posidonia en las playas" 


“Tenemos que acostumbramos a que ésto exige mantenimiento y que no es ajeno a la ingeniería” 


Pro-Consens Es refereix a la recerca d'un enteniment entre les distintes parts "... la solución está en el equilibrio de ambas políticas” 
implicades per damunt de qualsevol altra cosa. "Probablemente, los dos tengan razón...” 
"Lo que procede es que se pongan de acuerdo" 
Expert-economista Destaca els aspectes econòmics sobre la resta d'aspectes que "... ni un sólo euro de la ecotasa se reserve para realizar un seguimiento exhaustivo de las 
incideixen en les praderies de Posidonia. praderas de Posidonia" 
"... destinar euros a conservar la naturaleza" 
Pro-Científic Referit a la importància de la opinió científica i de la seva labor "Los estudios cientificos existentes evitan cualquier duda técnica o cientifica". 
a l'hora de prendre decisions vinculants sobre la conservació "Si las autoridades quieren de verdad plantearse la conservación de las playas, lo primero que 
dels alguers. tendrían que hacer es encargar un estudio serio”. 
"Los científicos avalan la actuación" 
Pro-Coneixement Destaca la importància de realitzar estudis i de donar a conèixer "... facilitarà las investigaciones ligadas a las praderas de Posidonia" 


la importància de les praderies (i aspectes que les envolten) al "Se lanza una campaña de buenas prácticas para proteger el mar de la presión humana" 
públic en general mitjançant una sèrie d'actuacions concretes. 

Expert-legalista Es basa en la insistència de complir i fer complir la legalitat "... vulneraria la norma Europea" 
vigent en actuacions relacionades amb els herbeis o que puguin "... sin amparo legal" 


incidir sobre ells. "Solicita | cumplimiento de la Directiva de Hàbitats" 

Caire social 


] Coneixement 
e En la seva opinió , quina importància té la mar per a Mallorca? 

Com qualificaria l'estat del medi marí a Mallorca? 

Per a vostè, quins són els principals problemes ambientals que afecten el medi marí de Mallorca? 

Ha sentit a parlar de la Posidonia oceanica? 

Quin valor/importància li atribuiria a Posidonia oceanica? 

Quins diria que són els principals problemes ambientals que afecten a Posidonia oceanica a 

Villa? 

Com qualificaria l'estat actual de la planta a Mallorca? 

e — En quina mesura creu que la població en general, l'Administració i els turistes coneixen els 
problemes relatius a la conservació de Posidonia? 

e Quins programes o activitats portats a terme per les institucions coneix vostè per a fomentar la 
defensa d'aquest recurs? 

e — En quina mesura creu que la gent coneix les controvèrsies causades a Mallorca degut a activitats 
costaneres com, per exemple, l'extracció d'arena de Banyalbufar, que poden afectar a 
Posidonia? 





2 Informació/Conscienciació 

e — En la seva opinió, la societat mallorquina es conscient del valor dels prats de Posidonia oceanica 
per a Mallorca2 

e Quina és la responsabilitat de la ciutadania/politics/grups ecologistes a fi efecte de prendre 
consciència del problema 2 

e Creu necessari la realització de campanyes d'informació/conscienciació per a donar a conèixer la 
Posidonia oceanica i el valor que té per a Mallorca?, perquè? 

e Quines institucions/entitats/grups haurien de realitzar-les? 

e — Considera que les institucions/entitats/grups amb responsabilitat en aquest tema estan fent alguna 
cosa al respecte2. Ho estan fent bé2 

e Quines activitats/programes/projectes estan desenvolupant vostès en relació a Posidonia? 

+ — Com valoraria vostè el reflex de la problemática als mitjans de comunicació? 








3 Implicació 
e Quina hauria de ser la implicació dels diferents actors de la societat en la defensa/ús sostenible 


dels prats? 
+ Com qualificaria vostè actualment el paper dels diferents actors de la societat en la defensa/ús 
sostenible dels herbeis2 


Caire Econòmic 


1 Inversió 
+ — En quina mesura és factible realitzar inversions per a revertir la regressió dels prats de Posidonia 
de Pilla? 


e — En quina mesura creu que són prioritàries aquestes inversions per damunt d'altres temes 
d'interès a Mallorca2 

e — En quina mesura és convenient fer aquestes inversions des del punt de vista d'obtenir resultats a 
mig/llarg termini? 

e Creu vostè prioritari destinar doblers al manteniment d'una “Xarxa de vigilància/monitorització 
dels prats de Posidonia”? 


2 Impactes en l'economia mallorquina 


e — Quin és el paper que, en la seva opinió, juga el medi marí en l'economia i la qualitat de vida de 
Mallorca? 
e Quines activitats econòmiques, segons el seu punt de vista, es veurien afectades negativament 


per una degradació dels alguers de Posidonia oceanica? 


Taula 3. Guió utilitzat per a realitzar les entrevistes amb els representants de institucions públiques i privades, sec- 
tors socio-econòmics, i grups socials de Mallorca amb responsabilitats i/o interessos en el medi ambient marí. 
Table 3. Questionnaire used in the interviews with representatives of the public and private institutions, socio-eco- 
nomic and social groups of Mallorca with an interest and/or mandate on the marine environment. 




















1. Quina opinió li mereixen les restes de plantes o algues que s'acumulen a la vorera de les platges? 























haver a la mar encertadament2 


d) NS/NC 24 
9. Creu vostè que els mitjans de comunicació locals, en general, reflexen els problemes que poden 


a) S'haurien de retirar per a evitar molèsties a les persones 42 
b) S'haurien de deixar tal com estan per què no sé quines són les consequències de retirar-les 42 
c) NS/NC 7 
d) Altra opinió, quina ? 9 
2. Creu vostè necessari un esforç de la societat per a mantenir en un bon estat les platges de 
Mallorca? 98 
a) Sí 1 
b) No 1 
c) NS/NC 
3. En cas de que la seva resposta anterior fos afirmativa, perquè2 
a) És una de les raons essencials per a atraure turistes 10 
b) Per a mantenir un bon estat del medi ambient de l'illa en si mateix 79 
c) Altra raó, quina?. 11 
4. Creu vostè important dedicar esforços per a conservar el fons marí de Mallorca? 
a) No, crec que seria millor dedicar esforços en altres coses, quines 2 1 
b) Sí, per precaució, encara que no sé quines serien les conseqüències de la seva pèrdua de qualitat | 73 
c) Sí, perque? 25 
d) NS/NC 1 
5. S'haurien de limitar o vigilar certes activitats per a protegir els fons marins2 
a) Si, quines? 59 
b) No, seria millor dedicar esforços en altres coses 3 
c) No conec activitats que afectin negativament als fons marins 38 
6. En quina mesura creu que l'estat i la qualitat de les aigües marines afecta a l'economia de Pilla? 
a) És fonamental, ja que és un dels atractius turístics essencials de l'illa 79 
b) Crec que no està molt relacionat, seria millor dedicar esforços en altres coses 1 
c) NS/NC 18 
d) Altra resposta, quina? 11 
7. ¿Coneix vostè alguna acció desenvolupada pel Govern Balear o altra institució competent en 
relació al fons marí de Mallorca2 
a) Sí, quina/es? 10 
b) No 90 
8. Com valoraria el coneixement de la societat mallorquina ( població local, turistes, Govem,...) 
sobre els fons marins de Pilla? 
a) Dolent, perquè? 38 
b) Bo, perquè? 7 
C) Ni bo ni dolent 31 











c) No, consider que la gestió actual és la correcta. 
d) NS/NC 


a) Sí, trob que la informació i el seu tractament és l'adequat 12 
b) No, trob que se n'informa poc i/o el seu tractament és inadequat 59 
c) Mai m'ho havia plantejat 26 
La Depèn 3] 
10. Coneix vostè la Posidonia oceanica? 
a) Sí 37 
b) Mai he sentit parlar d'ella 63 
11. Si va respondre afirmativament la pregunta anterior, com valoraria vostè els beneficis que 
aporten els prats submarins de Posidonia per a la qualitat ecològica de Mallorca2 
a) És una espècie que s'ha de tenir en compte com qualsevol altre organisme marí 25 
b) Els beneficis que comporten són fonamentals, perquè? 42 
c) No conec la seva importància 33 I 
12. En la seva opinió, ¿és fonamental una inversió de caire econòmic per part de les institucions 
competents per a preservar/protegir/promoure un ús sostenible de la mar? 
a) Sí, és fonamental 80 
b) Si, és important però no crec que sigui més prioritari que altres inversions que també s'haurien |16 
de fer en altres àrees 3 





13. Coneix alguna controvèrsia social recent que s'hagi produit a la mar Balear com a rerafons2 















15. En el cas d'haver respost l' opció B a la questió anterior, quins creu que serien els mitjans 
adequats per a millorar-la2 

a) Campanyes informatives sobre Jes amenaces al medi ambient a Mallorca 

b) Endurir les sancions contra els qui degraden el medi ambient 

c) Ambdues 
L d) Ambdues, més educació ambiental 





a) Si, quina/es? 18 
E b) No, no en conec cap 82 
14. Com valora vostè el grau de conscienciació de la societat mallorquina front els problemes 
ambientals? 15 
a) Es l'adequat 73 
b) Crec que la gent està poc conscienciada 10 
c) Depèn 2 
d) NS/NC 


48 
19 
29 











Taula 4. Resultats de l'enquesta realitzada a 150 persones de Mallorca. 


Table 4. Whole-sample results of the personal interviews (150 Persons) 

Resultats 


A partir de l'anàlisi de les notícies aparegu- 
des als principals diaris de l'illa, es pot observar 
una notable mancança de notícies sobre el tema 
(hi ha mesos als quals no n'apareix cap ni una, cf. 
Fig. la). A més, les poques notícies que hi apa- 
reixen, es troben molt concentrades en el temps i 
relacionades, majoritàriament amb la polèmica 
de la regeneració artificial de platges després 
dels temporals de l'any 2001 a l'illa. La classifi- 
cació segons el marc cultural mostrà que el 
marcs més freqüents foren el sostenibilista i l'ex- 
pert-legalista mentre que el marc expert-econo- 
mista i el pro-consens foren els menys freqüents 
(Fig. 1b). 

La recopilació, no exhaustiva, de les activi- 
tats que s'han portat a terme durant la última 
dècada o s'estan fent actualment a Mallorca en 
relació a Posidonia oceanica indica que s'han 
realitzat 8 informes d'experts i/o estudis d'im- 
pacte, 7 projectes d'investigació científica, 4 
actuacions concretes de gestió i/o conservació, i 
15 activitats de divulgació (Medina, 2003). 

Les entrevistes realitzades a persones amb 
càrrecs a institucions públiques i privades, sec- 
tors socio-econòmics, i grups socials de Mallorca 
amb responsabilitats i/o interessos en el medi 
ambient marí (Taula 2) indiquen que existeix un 
coneixement acceptable de les distintes entitats 
sobre els alguers de Posidonia oceanica de l'illa 
i la problemàtica que porten associada. Així 
mateix, es produeix un consens quasi total a les 
institucions en considerar que una regressió dels 
herbeis de P. oceanica incidiria de manera nega- 
tiva, principalment, al turisme de l'illa i, 
secundàriament, al sector pesquer. Les institu- 
cions no fan, majoritàriament, una valoració 
negativa del que han fet fins ara en relació al 
tema (realització de campanyes informatives, 
defensa dels herbeis,...), però consideren que el 
reflex de les notícies sobre P. oceanica als prin- 
cipals diaris illencs és percebut com a insuficient 
i/o inadequat. Per altra banda, es considera poc 
factible una inversió de caire econòmic per atu- 
rar la regressió de les prats de P. oceanica que hi 


pot haver en determinats llocs de l'illa degut a 
una manca de coneixement científic sobre el 
tema. La mancança d'una base de dades fiable 
sobre l'extensió i l'estat dels prats de P. oceanica 
a l'illa amb la que poder comparar els resultats 
dels projectes de recerca científica que s'estan 
portant a terme a l'actualitat és molt notable. Es 
considera més factible recolzar iniciatives amb 
l'objectiu d'aturar les causes que poden incidir 
negativament en la supervivència dels prats. 

Els resultats de les enquestes personals 
(Taula 4, Fig. 2) indiquen que la major part de les 
persones consideren que l'estat i qualitat de les 
aigües marines afecta a l'economia de Pilla 
(1090), i que es necessari un esforç per part de la 
societat per a mantenir en bon estat les platges 
(98 90). Fins a un 80% dels enquestats conside- 
ren fonamental i prioritari que les institucions 
competents efectuin inversions econòmiques per 
a promoure un ús sostenible de la mar. L'elevat 
grau de valoració del medi marí que indiquen 
aquests percentatges contrasta amb el baix conei- 
xement reconegut pels enquestats sobre els fons 
marins de l'illa (només el 7 90 dels enquestats 
creien conèixer-lo bé). Respecte a Posidonia 
oceanica, només un 37% dels enquestats han 
sentit a parlar d'aquesta espècie i, d'aquests, 
menys de la meitat consideren fonamentals els 
recursos i serveis proporcionats pels alguers d'a- 
questa planta. Per altra banda, la major part dels 
enquestats (9090) no coneixen cap acció portada 
a terme per les distintes institucions públiques o 
privades de Mallorca relatives a la conservació 
dels fons marins de l'illa. 

El nivell de coneixement del medi marí o de 
Posidonia oceanica, i la valoració de la seva 
importància per a l'economia de l'illa dels 
enquestats fou sempre major entre els residents a 
Palma de Mallorca que entre els residents en 
municipis costaners o de l'interior de l'illa. El 
grup de turistes enquestats tenien un coneixe- 
ment sobre el medi marí o P. oceanica inferior al 
dels residents en l'illa però consideraven en un 
major percentatge (84 % front a 70%) que l'estat 
i qualitat de les aigües marines afecta a l'econo- 
mia de l'illa. 

Fig. 1. a) Evolució del nombre de notícies relacionades amb Posidonia oceanica durant el període d'estudi i b) 
nombre de notícies corresponent a cadascú dels diferents marcs culturals definits. 

Fig. 1. a) Posidonia oceanica-related news published during the study, and b) number of them corresponding to 
each of the cultural frameworks considered 

Institució Càrrec de la persona entrevistada 





Demarcació de Costes de les Illes Balears Recolzament Tècnic a Projectes de Costes 

Direcció General de Pesca del Govern Balear Técnica de la Conselleria i Coordinadora Xarxa de 
Monitorització Posidonia 

Conselleria de Medi Ambient, Direcció Cap de Servei de Costes 

General de Litoral 

Departament de Medi Ambient del Consell de Director Parc Natural Sa Dragonera 

Mallorca 


Autoritat Portuària de les Illes Balears Relacions Públiques i Cap de Divisió de Seguretat i 
Medi Ambient. 

Ajuntament de Calvià Cap del Servei de Medi Ambient 

Ajuntament d'Alcúdia Responsable de l'àrea de Medi Ambient 

Centre Oceanogràfic de Balears de Recursos Pesquers 

l'institut Espanyol d'Oceanografia 

Institut Mediterrani d'Estudis Avançats Científica titular Departament 

(IMEDEA) d'Ecologia Litoral 

Universitat de les llles Balears (UIB), Catedràtica Biologia Marina 


Departament de Biologia Marina 

Confraria de Pescadors de Sant Pere (Palma de Patró major de la Confraria 
Mallorca) ; 

Associació Provincial d'Empreses d'Activitats Adjunt a Gerència 
Marítimes de Balears (APEAM) 

Associació d`Instal lacions Nàutic Esportives President de l'associació 

de Balears (ANADE) 


Sector Hoteler Administrador Pollentia Club Resort 

Partit Polític “Els Verds” Diputada Consell i Ex-Consellera Medi Ambient 

Partit Polític Partit Popular de les Illes Balears Directora general de Biodiversitat, Conselleria de 

(PP) Medi Ambient 

Partit Polític Partit Socialista de Mallorca Ex-Director General de Pesca 

(PSM-Entesa Nacionalista) 

Partit polític Unió Mallorquina (UM) Director Insular de Medi Ambient del Consell 
Insular de Mallorca 

Partit Polític Partit Socialista de les Illes Tinent de Batlle i Responsable Medi Ambient 

Balears (PSIB-PSOE) Ajuntament d'Alcúdia 

Partit Polític Esquerra Unida (EU) Encarregada de temes de Medi Ambient 

Grup d'Ornitologia i defensa de la Naturalesa Responsable de l'àrea de conservació 

(GOB) 


Greenpeace, delegació de Palma de Mallorca Representant en la delegació 





Taula 2. Llistat d'institucions públiques i privades, sectors socio-econòmics, i grups socials amb responsabilitats 
i/o interessos en el medi ambient marí que han col-laborat. Les entrevistes foren realitzades durant els mesos de 
juliol, agost i setembre de 2003. 

Table 2. Public and private institutions, socio-economic and social groups with an interest and/or mandate on the 
marine environment that have collaborated in this study. Interviews with their representatives were performed from 
Jjuly to September 2003. 

Fig. 2. Enquesta personal 


Fig. 2. Personal interviews: results corresponding to the whole sample (150 persons). 

Discussió 


El coneixement de la població de Mallorca 
sobre Posidonia oceanica i les amenaces que 
comprometen les seves funcions ecològiques 
clau a l'illa es pot considerar com a anecdòtic, ja 
que les enquestes indiquen que la gran majoria 
de gent mai n'ha sentit a parlar de les prats, o bé, 
confonen P. oceanica amb altres espècies (en 
aquest cas és significatiu mencionar la confusió 
existent entre posidònia i la clorofícea invasora 
Caulerpa taxifolia), o, simplement, són incapa- 
ces de citar algun dels recursos i serveis ecològi- 
ques que proporciona. Tot i així, bona part dels 
enquestats, encara que no coneixen les funcions 
de P. oceanica, consideren que les restes de 
aquesta planta que apareixen a les platges (amb 
la important funció de reducció de la força erosi- 
va de l'onatge que porten a terme) no s'haurien 
de retirar (sembla que apliquen un principi de 
precaució). Respecte, les amenaces que tenen els 
herbeis a la illa, si bé la població és capaç de citar 
accions genèriques que posen en perill els fons 
marins, en pocs casos es relacionen actuacions 
concretes amb situacions que poden fer malbé les 
formacions d'aquesta planta superior. Les 
accions desenvolupades a Mallorca, ja sigui en 
forma de projectes de caire més científic, cam- 
panyes de sensibilització o de foment del conei- 
xement dels alguers arreu de l'illa, educació 
ambiental i d'altres tipus, de caire més general 
(referides als fons marins) o de caire més especí- 
fic (centrades en P. oceanica) són pràcticament 
desconegudes per a la gran majoria d'enquestats. 

El baix grau de coneixement sobre 
Posidonia oceanica i les seves funcions no és 
consistent amb l'acceptable coneixement demos- 
trat per les persones entrevistades de diverses 
institucions, sectors o entitats de Mallorca amb 
interès en el medi marí de l'illa i, a mes a mes, 
amb la seva bona opinió sobre les activitats que 
han desenvolupat o estan desenvolupant en rela- 
ció amb P. oceanica. Aquesta discordança sugge- 
reix que les institucions han de fer esforços addi- 
cionals per a corregir aquesta situació. És signi- 
ficatiu destacar la manca de propostes específi- 
ques sobre el tema per part dels partits polítics de 
les Illes. 


La baixa presència de Posidonia oceanica 
en els principals diaris de Mallorca, o bé, el seu 
tractament inadequat, com reconeixen tant les 
persones entrevistades com les enquestades pot 
ser reflecteix el baix coneixement que la societat 
mallorquina té sobre aquesta planta i la baixa 
sensibilització per les problemes ambientals que 
amenacen l'illa encara que la majoria de les notí- 
cies siguin tractades des d'un punt de vista de 
tipus sostenibilista. La informació al ciutadà 
sobre P. oceanica, el foment de la seva defensa, 
etc. sembla ser un tema poc impactant per la gent 
i, per tant, esdevé en poc interessant pels mitjans 
de comunicació illencs. Les persones enquesta- 
des, consideren que faria falta que les institu- 
cions amb responsabilitat o interessos en la ges- 
tió i ús sostenible del medi marí posessin en 
marxa campanyes informatives. Aquest seria un 
pas inicial i ineludible per crear la necessària 
consciència social. La preservació en el temps 
dels herbeis de P. oceanica serà impossible si les 
distintes institucions publiques i privades amb 
interessos en el ús sostenible del medi marí i els 
mitjans de comunicació de l'illa no realitzen una 
aposta decidida per l'educació ambiental. 
Algunes actuacions realitzades por el Grup 
d'Ornitologia i Defensa de la Naturalesa de les 
Tlles Balears i la Fundació “Sa Nostra" en els 
darrers anys indiquen el camí a seguir. 

Els prats de Posidonia oceanica constituei- 
xen un element fonamental per a garantir l'ade- 
quat manteniment de la franja litoral de l'illa a 
llarg termini i, per tant, de les nombroses activi- 
tats que es desenvolupen en ella. Tot i semblar un 
tema purament de conservació de la biodiversi- 
tat, o fins i tot de caire estètic, és ben evident la 
necessitat del manteniment de la comunitat de P. 
oceanica a l'illa de Mallorca i a totes les Balears 
ja que la indústria turística de l'arxipèlag es basa, 
fonamentalment, en l'atracció que suposa dispo- 
sar d'unes aigües clares i unes platges en bon 
estat, aspecte que proporcionen els prats d'a- 
questa planta superior. Altres activitats econòmi- 
ques, com ara la pesca, es troben relacionades, 
potser d'una manera més imperceptible, amb 
aquests praderies de P. oceanica. 

Alguns elements que fan tenir esperança pel 
futur en relació amb la preservació dels herbeis 

de Posidonia oceanica a Mallorca són l'accepta- 
ble coneixement que les persones i institucions 
amb interessos en l'ús sostenible dels ecosiste- 
mes costaners tenen sobre la seva importància 
ecològica i econòmica, la percepció de la gent, 
que considera necessari el disseny i la transmis- 
sió de campanyes informatives sobre els princi- 
pals problemes ambientals de l'illa (la conserva- 
ció dels prats de P. oceanica n'és un d'ells i hau- 
ria d'ocupar un lloc capdavanter), i l'interès mos- 
trat pels ens locals de Mallorca (Ajuntaments de 
Calvià i Alcúdia, especialment) en la protecció i 
coneixement de P. oceanica recolzat amb mesu- 
res concretes. El notable esforç científic que 
s'està desenvolupant en l'actualitat per les insti- 
tucions de recerca de l'illa (Duarte et al., 2003) i 
que proporcionarà una sòlida base de dades i 
coneixements sobre l'estructura i el funciona- 
ment dels prats de P. oceanica a Balears és també 
motiu d'esperança pel futur d'aquesta espècie 
clau dels ecosistemes costaners de Mallorca. 

Aquest estudi constitueix el projecte fi de 
carrera de la Llicenciatura en Ciències 
Ambientals de la Universitat Autònoma de 
Barcelona de F. J. Medina Pons i fou realitzat en 
el marc del projecte de recerca EVK3-CT-2000- 
00044 Monitoring and Managing of European 
Seagrass Beds finançat per la Comissió Europea. 
Agraim la col-laboració de totes les persones 
entrevistades de diverses institucions o sectors de 
l'illa i de totes aquelles persones "anònimes" que 
amablement varen accedir a realitzar les enques- 
tes. F. J. Medina Pons voldria destacar el recol- 
zament d'amics, companys i familiars durant tot 
el temps de realització d'aquest treball. 

